<classify> Mchuano huo unaoandaliwa na Chama cha Mpira wa Kikapu Dar es Salaam DARBA unatarajiwa kufanyika Machi 13, mwaka huu kwenye Viwanja vya Gymkhana na hautakuwa na kiingilio ili kutoa fursa kwa mashabiki wa mchezo huo kushuhudia vipaji vya wachezaji wao.Akizungumza na gazeti hili jana, Rais wa DARBA, Mwenze Kabinda alisema kikosi cha wachezaji watakaochuana kitatajwa rasmi kesho.Wachezaji watakaocheza ni wale watakaochaguliwa na mashabiki wetu na makocha kupitia mitandao ya kijamii, kwa hiyo tunategemea hadi Jumamosi kesho tutakuwa na kikosi bora, alisema.Kabinda alisema mchezo huo utashirikisha timu mbili zitakazoundwa na wachezaji watakaotangazwa ambazo zitaitwa Mashariki na Magharibi. Alisema wachezaji 10 wa kwanza kuchaguliwa na mashabiki wataingia moja kwa moja kwenye kikosi cha kwanza.Alihimiza mashabiki mbalimbali kujitokeza kwa wingi siku hiyo kushuhudia vipaji vya wachezaji bora vitakavyooneshwa ikiwa ni sehemu ya kuendelea na harakati za kuibua na kutangaza mchezo huo ili urudi katika hadhi yake. Kwa mujibu wa Kabinda, mchezo huo hautakuwa na zawadi yoyote bali ni sehemu ya kuwafurahisha mashabiki.  <topic>: michezo 